section_heading: Zapadna Njemačka (1949. – 1990.)
paragraph_text: Zapadna Njemačka je također naslijedila Članak 175. koji nije bio ukinut sve dok 1969. godine. Za razliku od Istočne Njemačke, utjecaj Crkve u Zapadnoj Njemačkoj bio je vrlo snažan. Fundamentalistički protestanti i Katolička Crkva čvrsto su se protivili zakonima povezanim s pravima LGBT osoba. Kao rezultat ovih snažnih konzervativnih utjecaja, Kršćansko-demokratska unija je, kao dominantna politička stranka u poslijeratnoj Njemačkoj, ignorirala većinu problema s kojima su se susretale homoseksualne osobe. Iako im je čest koalicijski partner bio liberalnija Slobodna demokratska stranka, ona nije, kao manja stranka, imala veliki utjecaj na društvenu politiku veće Kršćansko-demokratske unije.